O‘zbekistondagi o‘qituvchilar va shifokorlarning necha foizi koronavirusga qarshi emlangani ma’lum qilindi

Sog‘liqni saqlash vazirligi O‘zbekistondagi o‘qituvchi, tibbiyot xodimlari hamda maktabgacha ta’lim tashkilotlari xodimlarining qancha qismi koronavirusga qarshi emlanganini ma’lum qildi.

O‘zbekistonda 7 oy avval boshlangan koronavirusga qarshi emlash jarayonlari davomida maktab o‘qituvchilarini emlash uchun 1 199 635 doza vaksina qo‘llanilgan.
Ularning:
74,6 foiz maktab o‘qituvchisi virusga qarshi turli bosqichlarda emlanib bo‘ldi. Umumta’lim sohasi vakillari orasida to‘liq emlangan fuqarolar salmog‘i 45,4 foizga yetdi.
Mamlakatda deyarli barcha tibbiyot xodimlari koronavirusga qarshi turli bosqichlarda emlandi.
O‘zbekistonda 7 oy avval boshlangan koronavirusga qarshi emlash jarayonlari davomida 99,5 foiz tibbiyot xodimlari virusga qarshi turli bosqichlarda emlanib bo‘lgan.
Bu aholi qatlamini emlash uchun jami 1 014 409 doza vaksina ishlatilib, ularning:
Tibbiyot sohasi vakillarining orasida to‘liq emlangan fuqarolar salmog‘i 76,8 foizga yetdi.
O‘zbekistonda 7 oy avval boshlangan koronavirusga qarshi emlash jarayonlari davomida 86,4 foiz maktabgacha ta’lim tashkilotlari xodimlari virusga qarshi turli bosqichlarda emlanib bo‘ldi.
Bu aholi qatlamini emlash uchun jami 458 152 doza vaksina ishlatilib, ularning:
MTT xodimlari orasida to‘liq emlangan fuqarolar salmog‘i 53,5 foizga yetdi.